સાડીમાં તમે સ્ટિલેટો, હીલ્સવાળાં કોલ્હાપુરી, પીપ-ટો હીલ્સ, વેજિસ, પમ્પ હીલ્સ વગેરે પહેરી શકો છો. તમે જ્યારે પણ સાડી પહેરો ત્યારે તમે જે ફુટવેઅર પહેરવાના છો એ પહેરીને સાડી પહેરવી જેથી તમે એ પ્રમાણે સાડી નીચે પહેરવી કે ઉપર એ જાણી શકો. પૉસિબલ હોય તો સાડી સાથે હીલ્સ પહેરો જેથી સ્માર્ટ લુક મળે અને સાડી નીચેથી ખરાબ પણ ન થાય. જ્યારે પણ સાડીના હિસાબે ફુટવેઅર ખરીદો ત્યારે સાડીના કલરના હિસાબે નહીં પણ સાડીની થીમના હિસાબે પસંદ કરો. જેમ કે તમારી સાડી બ્લૅક અને સિલ્વર બૉર્ડરવાળી હોય તો ફુટવેઅર બ્લૅક નહીં પણ સિલ્વર કલરનાં ખરીદો જે તમને સ્માર્ટ લુક આપશે. લગ્ન માટે જ્યારે ચંપલની ખરીદી કરો ત્યારે ડાયમન્ડ, કૉપર, સિલ્વર ચંપલ પર જ પસંદગી ઉતારો કેમ કે આવાં ચંપલ લગ્નમાં બહુ સારાં લાગે છે. માત્ર દુલ્હન નહીં પણ બીજા બધાએ પણ લગ્નમાં આવાં ચંપલ પહેરવાં જોઈએ. પંજાબી ડ્રેસમાં તમે કોલ્હાપુરી, મોજડી કે કોઈ પણ હીલ્સ પહેરી શકો છો. ઑફિસમાં આગળથી બંધ હોય એવી મોજડી અને સૅન્ડલ, પમ્પ્સ, લેધર લોફર્સ, ઑક્સફર્ડ, હાઈ અપ બ્લૉક હીલ્સ તમે પહેરી શકો છો.